
Изх. №61-00-76/15.03.2023 г.
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Включване на Община Златоград в Национална кампания „България заслужава“, за изграждане на 111 метров Пилон „Рожен“.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
През ноември 2022г. стартира Национална кампания „България заслужава“ за изграждане на 111 метров пилон, на който ще се извиси българското национално знаме. Кампанията е под патронажа на Президента на Република България. Проектът ще се реализира изцяло със средства от българи в и извън пределите на страната, държавните и местните власти, обединявайки нацията в изграждането на безспорен, притегателен център на родолюбието.
В основата на Пилон „Рожен“, в плоча от мрамор, изобразяваща картата на България, ще бъдат вдълбани двадесет и осем послания от двадесет и осемте административни области на България. Всяко послание ще бъде гравирано на мястото на областта, от която идва то и ще остане за бъдещите поколения.

Предвид изложеното предлагам на Общински съвет Златоград следния проект за

РЕШЕНИЕ
На основание чл. 21, ал.2, във вр. с ал.1, т.6 и т.23 от Закона за местното самоуправление и местната администрация, Общински съвет Златоград, 
РЕШИ:
1.Одобрява финансови средства в размер на 10 000 лв., които да бъдат предоставени за целите на Националната кампания по изграждане на 111 метров Пилон „Рожен“, на който ще се извиси българското национално знаме.

2.Дава съгласие средствата да бъдат преведи по сметката на Фондация „Наследство в бъдещето“ с посочване на основанието за превода – изграждане на 111 метров Пилон „Рожен“.
3.Финансовият ресурс да бъде осигурен от собствените средства на Община Златоград и разходът да се отрази в бюджета на Община Златоград за 2023г.

С уважение,

МИРОСЛАВ ЯНЧЕВ

Кмет на Община Златоград

Изготвил,

Красимира Бозова
Гл. експ. „Образование, здравеопазване и култура“
Съгласували,

Любомир Ангелов

Директор на дирекция ХД, Б, О  и ООС

Асен Черешаров 
Гл. юрисконсулт, ПИ и ЛЗЛД



                             В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

